**РЕГИСТРАЦИИ И БАНКРУТИ НА ПРАВНИ ЕДИНИЦИ ПРЕЗ ЧЕТВЪРТОТО ТРИМЕСЕЧИЕ НА 2024 ГОДИНА**

През четвъртото тримесечие на 2024 г. новорегистрираните правни единици в страната са 11 143, а влезлите в процедура по несъстоятелност/фалит, в това число и обявените в несъстоятелност - 1 165. В сравнение със същото тримесечие на 2023 г. общият брой на новорегистрираните се увеличава с 4.8%, а този на банкрутиралите - с 19.2%.

**Фиг. 1. Брой регистрации и банкрути на правни единици през четвъртото тримесечие на 2023 и 2024 година**

**Фиг. 2. Брой регистрации и банкрути на правни единици през четвъртото тримесечие в периода 2020 - 2024 година**

В сравнение с трето тримесечие на 2024 г. новорегистрираните правни единици се увеличават с 4.7%, а влезлите в процедура по несъстоятелност/фалит, в това число и обявените в несъстоятелност се увеличават с 31.9%.

**Фиг. 3. Брой регистрации и банкрути на правни единици през третото и четвъртото тримесечие на 2024 година**

**Разпределение на новорегистрираните и обявилите банкрут правни единици по сектори**

От всички новорегистрирани фирми през четвъртото тримесечие на 2024 г.   
най-много са в сектор G „Търговия; ремонт на автомобили и мотоциклети“ - 86.3%. При обявените в несъстоятелност отново най-голям брой попадат в сектор G „Търговия; ремонт на автомобили и мотоциклети“ - 89.2%.

**1. Брой новорегистрирани и обявили банкрут правни единици през четвъртото тримесечие на 2024 г. по икономически сектори**

|  |  |  |
| --- | --- | --- |
| **Икономически сектор** | **Новорегистрирани** | **Обявили банкрут** |
| Промишленост | 112 | 34 |
| Строителство | 194 | 15 |
| Търговия на едро и дребно; ремонт на автомобили и мотоциклети | 9612 | 1039 |
| Транспорт и съхранение | 128 | 8 |
| Хотелиерство и ресторантьорство | 86 | 10 |
| Информация и комуникация | 140 | 8 |
| Финансови и застрахователни дейности; дейности с недвижими имоти; професионални, научни и технически дейности; административни и спомагателни дейности | 586 | 36 |
| Образование; хуманно здравеопазване и социални дейности | 285 | 15 |

**Методологични бележки**

Тримесечната бизнес демография на регистрациите и банкрутите на правните (юридически) единици е свързана с определени демографски събития - дата на създаване на юридическото лице, дата на обявяване в производство по несъстоятелност, дата на обявяване в несъстоятелност и дата на обявяване в ликвидация. Данните са представени в абсолютни стойности по избрани раздели на Класификацията на икономическите дейности (КИД - 2008)[[1]](#footnote-1) съгласно изискванията на Регламент № 2019/2152 на ЕП и на Съвета от 27 ноември 2019 г. за европейската бизнес статистика.

* Промишленост (B, C, D, E):
* В - Добивна промишленост;
* C - Преработваща промишленост;
* D - Производство и разпределение на електрическа и топлинна енергия и на газообразни горива;
* Е - Доставяне на води канализационни услуги управление на отпадъци и възстановяване
* Строителство (F41, F42, F43):
* F41 - Строителство на сгради;
* F42 - Строителство на съоръжения;
* F43 - Специализирани строително дейности;
* Търговия на едро и дребно; ремонт на автомобили и мотоциклети (G45, G46, G47):
* G45 - Търговия ремонт на автомобили и мотоциклети, техническо обслужване и ремонт;
* G46 - Търговия на едро без , търговията на автомобили и мотоциклети;
* G47 - Търговия на дребно без, търговията на автомобили и мотоциклети;
* Транспорт и съхранение (H49, H50, H51, H52, H53):
* H49 - Сухопътен транспорт;
* H50 - Воден транспорт;
* H51 - Въздушен транспорт;
* H52 - Складиране на товари и спомагателни дейности в транспорта;
* H53 - Пощенски и куриерски дейности;
* Хотелиерство и ресторантьорство (I55, I56):
* I55 - Хотелиерство;
* I56 – Ресторантьорство;
* Информация и комуникация (J58, J59, J60, J61, J62, J63)
* J58 – Издателска дейност;
* J59 - Производство на филми и телевизионни предавания, звукозаписване и издаване на музика;
* J60 - Радио- и телевизионна дейност;
* J61 - Далекосъобщения;
* J62 - Дейност в областта на информационните технологии;
* J63 – Информационни услуги;
* Финансови и застрахователни дейности; дейности с недвижими имоти; професионални, научни и технически дейности; административни и спомагателни дейности (K, L, M, N):
* К - Финансови и застрахователни дейности
* L - Операции с недвижими имоти
* М - Професионални дейности и научни изследвания
* N - Административни и спомагателни дейности
* Образование; хуманно здравеопазване и социални дейности (P, Q, R, S95, S96)
* P - Образование
* Q - Хуманно здравеопазване и социална работа
* R - Култура спорт и развлечения
* S95 – Ремонт на компютърна техника, на лични и домакински вещи;
* S96 - Други персонални услуги.

**Правна единица е юридическо лице на публичното или частното право**. Това юридическо лице може да бъде:

* *Юридическо лице* - чието съществуване е признато от законa независимо от лицата или институциите, които го притежават или са членове;
* *Физическо лице* - което като независимо лице упражнява стопанска дейност. За да съществува, трябва да е регистрирано по закон пред компетентните административни органи (Търговски регистър и регистър на юридическите лица с нестопанска цел, Регистър Булстат и други).

1. <https://www.nsi.bg/sites/default/files/files/publications/KID-2008.pdf>. [↑](#footnote-ref-1)